Vigdís Hauksdóttir , borgarfulltrúi Miðflokksins , kallaði Dóru Björt Guðjónsdóttur , borgarfulltrúa Pírata , drullusokk og skítadreifara á fundi borgarstjórnar rétt í þessu . Þetta átti sér stað í umræðum um fjárhagsáætlun Reykjavíkurborgar 2020 . Dóra hafði rætt um ákvarðanir sem teknar voru af Sjálfstæðisflokknum í fjármálum borgarinnar á fyrri árum og annarra sveitarfélaga og gagnrýnt forgangsröðun flokksins þegar Vigdís kom upp í andsvar . „ Í fundarsköpum er sú heimild að stoppa ræðumann ef að málflutningurinn fer úr hófi fram , “ sagði Vigdís . „ Hér hefur einn borgarfulltrúi meirihlutans tekið að sér að vera drullusokkur meirihlutans . Því það er alveg sama hvað er til umræðu hér í borgarstjórnarsalnum , það er alltaf hraunað yfir flokkana , þá aðallega Sjálfstæðisflokkinn . Nú var hægt að drulla yfir Miðflokkinn líka . Borgarfulltrúinn er genginn úr sal og þolir ekki að heyra sannleikann . En ég óska henni til hamingju með nafnbótina að vera drullusokkur meirihlutans . “ „ Ég óska henni til hamingju með nafnbótina að vera drullusokkur meirihlutans “ Dóra Björt kom þá í pontu og benti á að Vigdís hefði vísað í heimild til að stoppa ræðu vegna óhóflegs málflutnings , en síðan kallað hana drullusokk . „ Áhugavert , flott hjá þér Vigdís , “ sagði hún . Vigdís bað þá viðstadda um að rifja upp fyrri ræður Dóru Bjartar . „ Það þarf ekki annað en að sjá það og heyra og lesa ræðurnar hvað fólk hér inni þarf að sitja undir þegar hún er hér í ræðustól , þessi skítadreifari . “ Bað þá Pawel Bartoszek , forseti borgarstjórnar , borgarfulltrúa um að gæta velsæmis í orðavali sínu . Hann bætti því við að gagnrýni á pólitíska hugmyndafræði væri í lagi hvaðan sem hún kæmi en ekki að nota hugtök sem innihaldi orðið skít eða afleiddar orðmyndir .